Temeljem članka 35. stavka 1. točke 4. i članka 53. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15 i 123/17) i članka 45. Statuta Općine Antunovac («Službeni glasnik Općine Antunovac» broj 2/13, 3/18 i 7/19), Općinski načelnik Općine Antunovac dana 11. prosinca 2019. godine, donosi

**PRIJEDLOG ODLUKE**

**o izmjenama i dopunama**

**Odluke o unutarnjem ustrojstvu i djelokrugu**

**Općinske uprave Općine Antunovac**

Članak 1.

Odluka o unutarnjem ustrojstvu i djelokrugu Općinske uprave Općine Antunovac („Službeni glasnik Općine Antunovac“ broj 7/09) mijenja se i dopunjuje odredbama ove Odluke.

Članak 2.

U članku 4. stavku 1. riječi „i Vlastiti pogon, kao posebna komunalna služba“ brišu se.

Stavak 2. mijenja se i glase:

„U Jedinstvenom upravnom odjelu kao posebna organizacijska jedinica djeluje Vlastiti pogon.“.

Članak 3.

U članku 5. dodaje se novi stavak 2. koji glasi:

„Vlastiti pogon kao posebna organizacijska jedinica u Jedinstvenom upravnom odjelu obavlja komunalne djelatnosti određene posebnom odlukom i druge pomoćno-tehničke poslove.“.

Članak 4.

U članku 7. iza stavka 1. dodaje se novi stavak 2. koji glasi:

„Pročelnik Jedinstvenog upravnog odjela je upravitelj Vlastitog pogona.“.

U dosadašnjem stavku 2., koji postaje stavak 3. riječi „ima visoku školsku spremu pravnog smjera i 5 godina radnog iskustva u struci te položen stručni ispit“ mijenjaju se riječima „udovoljava uvjetima reguliranim važećim zakonskim propisima.“.

Članak 5.

Ovaj Prijedlog Odluke daje se na usvajanje Općinskom vijeću Općine Antunovac.

Članak 6.

Ova Odluka stupa na snagu osmog dana od dana objave u „Službenom glasniku Općine Antunovac“, a počinje se primjenjivati od 01. siječnja 2020. godine.

KLASA: 023-05/09-01/01

URBROJ: 2158/02-01-19-2

U Antunovcu, 11. prosinca 2019. godine

Općinski načelnik

Davor Tubanjski, bacc. ing. agr.